**Málaga Club de Fútbol** on Hispaania jalgpalliklubi, mis tegutseb Málagas. Málaga CF mängis Hispaania kõrgliigas aastatel 2008–2018. Hooajal 2019–2020 mängitakse esiliigas.

2010. aasta juunis ostis klubi Katari sheikh Abdullah Bin Nassar Al-Thani. Kuu hiljem sai ta klubi presidendiks. Uueks klubi treeneriks määrati Manuel Pellegrini, samas ostis klubi tähtmängijaid nagu Ruud van Nistelrooy, Santi Cazorla ja Martín Demichelis.

Málaga CF parim tulemus Hispaania kõrgliigas on neljas, mis on saavutanud hooajal 2011–2012. Hooajal 2012–2013 osales klubi UEFA Meistrite Liigas, kus veerandfinaalis kaotati Dortmundi Borussiale kahe mängu kokkuvõttes tulemusega 2:3. UEFA karika hooajal 2002–2003 jõudis Málaga CF samuti kaheksa parema sekka.

Klubi kodustaadion La Rosaleda, mis mahutab 30 044 pealtvaatajat.

Ajalugu
-------

### Eellugu

Malaga linna esimene jalgpalliklubi Málaga Foot-Ball Club asutati aastal 1904. Tegu oli kogukonnaga, mille eesmärk oli propageerida jalgpalli, mis oli malagalaste jaoks uus spordiala. Jalgpalli jõudis Malagasse Suurbritanniast. Klubi esimesed vastased olid välismaiste kaubalaevade, mis kohalikus sadamas peatusid, meeskonnad. Aastal 1907 tegi Málaga FC uusi samme jalgpalli populariseerimise suunas.

Aastal 1912 asutati rivaalklubi FC Malagueño, mis hakkas Málaga FC-ga konkureerima; viimane oli vahepeal liitunud mõne väiksema klubiga nagu näiteks Málaga Racing. Aastal 1927 määras kuningas Alfonso XIII Málaga FC-le kuningliku toetuse ning klubi uueks nimeks sai Real Málaga FC.

Málaga meeskond aastal 1922
1929.–1930. aasta hooajal said nii Real Málaga FC kui ka FC Malagueño Tercera Divisióni (riigi tugevuselt neljanda liiga) asutajaklubideks. 1930. aasta lõpus reformiti Málaga FC-d ning klubi uueks nimeks sai Málaga Sport Club.

### Klubide liitumine aastal 1933

 *Pikemalt artiklis CD Málaga*
Aastal 1933 liitusid Málaga SC ja FC Malagueño, loodud klubi nimetati Club Deportivo Malacitano. Tegelikult polnud tegu liitumisega, vaid FC Malagueño nimevahetuse ja Málaga SC, millel oli väiksem rahastus ja nõrgem meeskond, sulgemisega. Uus klubi päris kogu FC Malagueño meeskonna, kõik mängijad sõlmisid lepingu CD Malacitanoga.

Aastal 1934 tegi uus klubi oma debüüdi Segunda Divisiónis aastal 1934, kui liigas osalevate meeskondade arvu tõsteti kümnelt kahekümne neljale. Järgnes mitu hooaega Segunda Divisiónis kuni võistlus peatati Hispaania kodusõja tõttu.

Aastal 1941 sai klubi uueks nimeks Club Deportivo Málaga ning mindi uuele staadionile, La Rosaledale.

### Esimesed aastad kõrgliigas

Aastal 1949, pärast aastaid Segunda Divisiónis (esiliigas) ja kolmandas liigas, tõusis Málaga esimest korda kõrgliigasse.

1948.–1949. aasta hooajal oli Málaga klubi esimees Miguel Navarro Nogueroles ja peatreener Luís Urquiri, hõbemedal ja pääs kõrgliigasse teeniti hooaja viimase mänguga, kolmandale kohale jäänud Granada meeskonna ees tagati edu omavaheliste mängude väravate vahega. Meeskonna parimaid mängijaid sellel hooajal oli ründaja Pedro Bazán, kes lõi 4. jaanuaril 1949 Hérculesi võrku üheksa väravat ning oli ka kokkuvõttes parim väravakütt.

La Ligasse jäädi kaheks hooajaks, peatreeneriks oli klubi kunagine mängija Ricardo Zamora. 1950.–1951. aasta hooajal jäi kõrgliigasse püsimajäämisest puudu vaid üks punkt.

Tagasi kõrgliigasse tõusti nii 1952 kui ka 1954, kuid mõlemal korral langeti uuel hooajal kohe esiliigasse tagasi. 1952.–1953. aasta hooaega jäi kaunistama rekordiline 6:0 koduvõit Madridi Reali üle.

### 1970. aastate esimese poole kuldne ajastu

1960. aastatel sai Málaga veel mitu võimalust kõrgliigas, kuid kõik need lõppesid ebaeduga järgmisel hooajal. 1969.–1970. aasta hooajal saadi tõusti uuesti La Ligasse, sellel korral jäädi esimees Antonio Rodríguez Lópeze ja treener Jenő Kalmári juhtimisel sinna koguni viieks hooajaks. Aastal 1971 sattus klubi president Antonio Rodríguez López maffiaga pahuksisse ning ta mõrvati. Uueks presidendiks sai Rafael Serrano Carvajal.

Oskuslikud mängijad, näiteks Miguel Ramos Vargas "Migueli", Sebastián Viberti, Juan Antonio Deusto ja José Díaz Macías, viisid klubi 1971.–1972. ja 1973.–1974. aasta hooaegadel kõrgliigas seitsmendale kohale, mis oli selleks hetkeks klubi ajaloo parim sooritus. 1972. aastal võitis Málaga väravavaht Deusto Ricardo Zamora auhinna ning 1972.–1973. aasta hooajal jõuti karikasarjas poolfinaali, kus kaotati Athletic Bilbaole. 1971.–1972. aasta hooaja sisse mahtus ka esmakordne võit Camp Noul FC Barcelona vastu. Aastal 1973 valiti klubi hümniks "Málaga La Bombonera", laul on tänapäevalgi Málaga jalgpalliklubi ametlik hümn.

Málaga meeskond aastal 1983
1974. aastal lahkus klubist staarmängija Viberti ning sellega lõppes ka nn kuldse ajastu, järgmisel hooajal langeti tagasi esiliigasse.

### CD Málaga sulgemine 1992. aastal

Aastal 1992 lõpetas CD Málaga rahaliste raskuste tõttu tegutsemise..

### Club Atlético Malagueño

Endine CD Málaga reservmeeskond, 25. mail 1948 asutatud Club Atlético Malagueño, mis tekkis, kui CD Málaga võttis üle väiksema klubi CD Santo Tomás, sattus pärast CD Málaga sulgemist linna esindusmeeskonna rolli.

1959.–1960. aasta hooajal oli CD Málaga sattunud oma reservmeeskonnaga samasse liigasse, see oleks reeglite järgi tähendanud Club Atlético Malagueño automaatset langemist tase madalamale. Selle vältimiseks otsustati Atlético Malagueño registreerida jalgpalliliidu juures eraldiseisva klubina. Tänu sellele pääses kunagine reservmeeskond Atlético Malagueño 1992. aastal sulgemisest.

1992.–1993. aasta hooajal mängis CA Malagueño tugevuselt neljanda liiga 9. alagrupis. Edukas hooaeg tagas pääsu Segunda División B-sse, kus püsiti vaid ühe hooaja ning taas olid tekkimas rahalised raskused.

### Uus nimi: Málaga CF

19. detsembril 1993 toimus klubi liikmete seas referendum, millega otsustati vahetada nime, CA Malagueñost sai Málaga Club de Fútbol S.A.D.

Uue sajandi alguses oli Málaga käsutuses palju noori ning andekaid mängijaid ja moodsam staadion. Kuigi koht UEFA Meistrite Liigas jäi unistuseks, oldi populaarse peatreeneri Joaquín Peiró juhtimise all võrdlemisi edukad.

2002. aastal võisteldi Intertoto karikavõistlustel, kus võideti Genti, Willem II ja Villareali ning toodi koju siiani ainus ametlik karikavõit. Järgmisel hooajal jõuti UEFA karikas üllatuslikult koguni veerandfinaali, kus tuli penaltitel tunnistada Boavista paremust; teel veerandfinaali võideti Sarajevo Željezničari, Newcastle Unitedit, Wronki Amicat, Leeds Unitedit ja Ateena AEK-i.

Pärast Peiró erruminekut hakkas klubi vaikselt staaridest tühjaks voolama, Malagast lahkusid Darío Silva, Kiki Musampa, Julio Dely Valdés ja Pedro Contreras. Uueks peatreeneriks sai Juande Ramos, kelle käe all võideti FC Barcelonat 5:1. Málagas laenulepingu alusel viibinud Salva Ballesta lõi Kataloonia hiidude vastu kübartriki; Ballestal jäi Pichichi auhinnast puudu vaid kaks väravat. Ramos vahetas hooaja lõpus klubi ning asus tüürima Sevillat, tema asemele palgati peatreeneriks Gregorio Manzano.

### Málaga allakäik ja finantsraskused

Manzano juhtis Málaga küll 2004.–2005. aastal teist hooaega järjest 10. kohale, kuid hooaeg pärast seda koguti vaid 24 punkti ning jäädi viimaseks, see tähendas järjekordset kukkumist esiliigasse.

Uus hooaeg esiliigas algas küll võrdlemisi hästi, kuid hooaja teises pooles halvenesid mängutulemused drastiliselt ning viimasest kuuest nädalast kaks oldi väljalangemistsoonis. Lõpuks pääseti siiski kolmandasse liigasse langemisest.

2007.–2008. aasta hooaeg algas samuti pauguga, võideti esimesed seitse liigamängu ning oldi kindlal kursil esikohale. Kahjuks lasti tulemustel taas halveneda ning liidripositsioon loovutati Numanciale. Viimasest mängust vajati kõrgliiga koha kindlustamiseks võitu; Antonio Hidalgo kaks väravat Tenerife võrku olid piisavad 2:1 koduvõiduks, esiliiga teiseks kohaks ning kõrgliiga pileti kindlustamiseks.

### Abdullah Al Thani ajastu (2010–tänapäev)

Leevendamaks Málaga majanduslikke raskusi, asus tolleaegne klubi president Fernando Sanz investoreid otsima Katarist ning astus läbirääkimistesse šeik Abdullah Al Thaniga. Pärast nädal aega kestnud kõnelusi sai Al Thanist 11. juunil 2010 klubi uus omanik, 28. juulil toimunud liikmete koosolekul nimetati ta Málaga uueks presidendiks.

Estadio La Rosaleda
Sama aasta suvel palgati peatreeneriks portugallane Jesualdo Ferreira, klubi asepresidendiks ja peadirektoriks nimetati Moayad Shatat. Doha investeeringutega osteti näiteks Salomón Rondóni ja Eliseu mängijaõigused. Sellest hoolimata oldi juba novembris liigatabeli põhjas ning omanikud otsustasid Ferreira vahetada tšiili päritolu Manuel Pellegrini vastu.

Uus treener otsustas kaadris veel muudatusi teha ning tõi vanade mängijate asemele näiteks keskkaitsja Martín Demichelise ja poolkaitsja Júlio Baptista. Viis järjestikust võitu ning viik tugeva Athletic Bilbao vastu San Mamésil aitasid meeskonna tagasi rajale ning hooaeg lõpetati 11. kohal.

Ueks hooajaks valmistudes allkirjastati Nikega uute mängusärkide sponsorleping. Koostööleping sõlmiti ka UNESCO-ga, organisatsioonist sai klubi peamine särgisponsor. Koosseisu täiendati mitmete suurte nimedega, liitusid näiteks hollandlane Ruud van Nistelrooij, endine Lyoni prantslasest poolkaitsja Jérémy Toulalan ning klubi rekordilise 21 miljoni euro eest Villarrealilt ostetud Santi Cazorla. Lisaks mängisid eeloleval hooajal suurt rolli Isco, kunagine Hispaania jalgpallikoondise poolkaitsja Joaquín ja vasakkaitsja Nacho Monreal. Hooaeg lõpetati neljandal kohal ning sellega õnnestus esmakordselt klubi ajaloos kvalifitseeruda UEFA Meistrite Liigasse.

Esimesel hooajal Meistrite Liigas satuti ühte alagruppi Milani, Anderlechti ja Zenitiga. Málaga pääses grupist edasi kaotusteta, võideti kõiki vastaseid. Kaheksandikfinaalis mingi kokku Portugali mesitri Portoga ning hoolimata esimeses mängus saadud 1:0 kaotusest, võideti kahe mängu kokkuvõttes 2:1 ning pääseti edasi veerandfinaali. Veerandfinaali esimene kohtumine Saksa meistri Dortmundi Borussia vastu lõppes väravateta viigiga ning jättis *malaguistadele* võõrsilmänguks hea šansi. Võõrsil oldi küll veel 90. minutil 1:2 juhtimas, kuid Marco Reusi ja Felipe Santana väravad (vastavalt 92. ja 94. minutil) purustasid malagalaste lootused. Pärast mängu teatas president Al Thani, et kavatseb tulemuse UEFA ja FIFA juures vaidlustada, kuna kohtuniku otsused polnud tema hinnangul erapooletud.

2013. aasta hooaja alguses avalikustas UEFA, et Málaga (ja veel mõni klubi) eemaldatakse järgmiseks neljaks hooajaks eurosarjadest, kuna nende liigsed võlakoormad lähevad reeglitega vastuollu. Hiljem vähendati mängukeeldu ühele hooajale, see tähendas klubi jaoks eemalejäämist 2013.–2014. aasta UEFA Euroopa Liigast.

2013. aasta suvel müüdi Isco Madridi Realile, Joaquín Fiorentinale ning Toulalan Monacole. Vahetus ka peatreener, uueks lootsiks sai sakslane Bernd Schuster.

Aastatel 2013–2018 langeti liigas iga hooajaga aina madalamale positsioonile, kuni 2018. aastal jäädi viimaseks ning langeti esiliigasse. Sellega lõppes klubi kümneaastane aeg Hispaania kõrgliigas.

Aastal 2019 jäädi esiliigas kolmandale kohale, kuid kaotus üleminekumängudes Deportivo de La Coruñale tähendas kõrgliigalootuste luhtumist. 2019.–2020. aasta hooajal jätkab meeskonna peatreenerina Víctor Sánchez.

Saavutused
----------

### Riiklikud

* **Segunda División**
	+ **Võidud (4): 1951–1952 (II grupp), 1966–1967 (II grupp), 1987–1988, 1998–1999**
	+ *Teine koht (6): 1948–1949, 1998–1999, 1964–1965, 1969–1970, 1978–1979, 2007–2008*
* **Copa Federación**
	+ **Võidud (1): 1947**

### Rahvusvahelised

* **UEFA Meistrite Liiga**
	+ *Veerandfinaalid (1): 2012–2013*
* **UEFA Euroopa Liiga**
	+ *Veerandfinaalid (1): 2002–2003*
* **UEFA Intertoto karikavõistlused**
	+ **Võidud (1): UEFA Intertoto karikavõistlused 2002**

### Sõprusturniirid

* **Trofeo Costa del Sol**
	+ **Võidud (10): 1963, 1971, 1974, 2005, 2008, 2010, 2011, 2012, 2015, 2016**
* **Schalke 04 Cup**
	+ **Võidud (1): 2014**
* **Copa EuroAmericana**
	+ **Võidud (1): 2015**

### Trofeo Costa del Sol

Aastatel 1961–1983 korraldas Málaga suvist sõprusturniiri Trofeo Costa del Sol. Selles vahemikus õnnestus võõrustajail endil karikas võita kolmel korral, finaalides võideti vastavalt Madridi Reali, Belgradi Punast Tähte ja Derby Countyt. 1984. aastal tekkis turniiri 19-aastane paus, kuni 2003. aastal traditsioon taaselustati. Costa del Soli võistluste uuel ajastul on Málaga karika teeninud viiel korral, finaalides on võidetud Newcastle Unitedit, Real Betist ja Parmat. Kõik kaheksa karikat on välja pandud klubi kodustaadionil asuvas muuseumis.

### Ida-Andaluusia derbi

 *Pikemalt artiklis Ida-Andaluusia derbi*
Málaga suurim rivaal on umbes 90 kilomeetri kaugusel asuv Granada CF, klubide omavahelisi mänge kutsutakse Ida-Andaluuria derbiks. 

Tabel seisuga 6. aprill 2019.

| Võistlus | Mängud | Granada võidud | Viigid | Málaga võidud | Granada väravad | Málaga väravad |
| --- | --- | --- | --- | --- | --- | --- |
| Primera División | 24 | 8 | 8 | 8 | 22 | 29 |
| Primera Divisióni üleminekumängud | 2 | 1 | 1 | 0 | 3 | 2 |
| Segunda División | 38 | 12 | 10 | 16 | 42 | 58 |
| Segunda Divisióni üleminekumängud | 2 | 1 | 0 | 1 | 3 | 3 |
| Segunda División B | 8 | 3 | 5 | 0 | 6 | 3 |
| Tercera División | 2 | 2 | 0 | 0 | 5 | 2 |
| Copa del Rey | 9 | 5 | 1 | 3 | 15 | 10 |
| Kokku | 85 | 32 | 25 | 28 | 96 | 107 |

Praegune koosseis
-----------------

*Seisuga 22. september 2019*

Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Positsioon | Mängija |
| --- | --- | --- | --- |
| 1 | Maroko | VV | Munir |
| 3 | Hispaania | KA | Diego González |
| 4 | Hispaania | KA | Luis Hernández |
| 5 | Hispaania | KA | David Lombán |
| 6 | Maroko | PK | Badr Boulahroud |
| 7 | Hispaania | KA | Juankar |
| 8 | Hispaania | PK | Adrián *(kapten)* |
| 9 | Albaania | RÜ | Armando Sadiku *(laenul Levantest)* |
| 10 | Šveits | RÜ | Lorenzo González |
| 11 | Portugal | PK | Renato Santos |
| 12 | Hispaania | KA | Cifu |
| 14 | Argentina | PK | Esteban Rolón |
| 15 | Venezuela | KA | Mikel Villanueva |
| 16 | Venezuela | PK | Juanpi |
| 20 | Hispaania | PK | Keko |

 |  | 

| Nr. |  | Positsioon | Mängija |
| --- | --- | --- | --- |
| 22 | Hispaania | PK | Dani Pacheco |
| 24 | Alžeeria | PK | Mohamed Benkhemassa |
| 27 | Hispaania | PK | Hugo Vallejo |
| 28 | Hispaania | KA | Ismael Casas |
| 30 | Hispaania | PK | Ramón Enríquez |
| 31 | Maroko | PK | Hicham Boussefiane |
| 33 | Hispaania | PK | Iván Jaime |
| 34 | Hispaania | KA | Luis Muñoz |
| 35 | Albaania | PK | Keidi Bare |
| 36 | Hispaania | VV | Kellyan |
| 37 | Argentina | VV | Gonzalo Crettaz |
| 38 | Hispaania | RÜ | Antoñín |
|  | Hispaania | KA | Iván Rodríguez |
|  | Hispaania | PK | Álex Mula |
|  | Hispaania | PK | José Rodríguez |

 |

### Reservmeeskond

 *Pikemalt artiklis Atlético Malagueño*
Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Positsioon | Mängija |
| --- | --- | --- | --- |
| 26 | Hispaania | KA | Cristo |
| 29 | Hispaania | KA | Juande |

 |  | 

| Nr. |  | Positsioon | Mängija |
| --- | --- | --- | --- |
| 32 | Maroko | KA | Abdel Abqar |
| 39 | Hispaania | VV | Adrián Quintela |

 |

### Laenule antud

Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| Nr. |  | Positsioon | Mängija |
| --- | --- | --- | --- |
|  | Argentina | PK | Emanuel Cecchini *(kuni 31. detsembrini 2020 laenul Seattle Soundersis)* |

 |

Hooajad
-------

### Hiljutised hooajad

| Hooaeg |  | Koht | Mä | Võ | Vi | Ka | V+ | V- | Pu | *Hispaania karikas* | Notes |
| --- | --- | --- | --- | --- | --- | --- | --- | --- | --- | --- | --- |
| 1999–00 | 1D | **12** | 38 | 11 | 15 | 12 | 55 | 50 | **48** | 2. ring |  |
| 2000–01 | 1D | **8** | 38 | 16 | 8 | 14 | 60 | 61 | **56** | 2. ring |  |
| 2001–02 | 1D | **10** | 38 | 13 | 14 | 11 | 44 | 44 | **53** | 16-finaal |  |
| 2002–03 | 1D | **13** | 38 | 11 | 13 | 14 | 44 | 49 | **46** | Kaheksandikfinaal | *UEFA karika veerandfinaal* |
| 2003–04 | 1D | **10** | 38 | 15 | 6 | 17 | 50 | 55 | **51** | Kaheksandikfinaal |  |
| 2004–05 | 1D | **10** | 38 | 15 | 6 | 17 | 40 | 48 | **51** | 16-finaal |  |
| 2005–06 | 1D | **20** | 38 | 5 | 9 | 24 | 36 | 68 | **24** | 3. ring | *Langeti esiliigasse* |
| 2006–07 | 2D | **15** | 42 | 14 | 13 | 15 | 49 | 50 | **55** | Kaheksandikfinaal |  |
| 2007–08 | 2D | **2** | 42 | 20 | 12 | 10 | 58 | 42 | **72** | 16-finaal | *Pääseti kõrgliigasse* |
| 2008–09 | 1D | **8** | 38 | 15 | 10 | 13 | 55 | 59 | **55** | 16-finaal |  |
| 2009–10 | 1D | **17** | 38 | 7 | 16 | 15 | 42 | 48 | **37** | Kaheksandikfinaal |  |
| 2010–11 | 1D | **11** | 38 | 13 | 7 | 18 | 54 | 68 | **46** | Kaheksandikfinaal |  |
| 2011–12 | 1D | **4** | 38 | 17 | 7 | 14 | 54 | 53 | **58** | Kaheksandikfinaal |  |
| 2012–13 | 1D | **6** | 38 | 16 | 9 | 13 | 53 | 50 | **57** | Veerandfinaal | *Meistrite Liiga veerandfinaal* |
| 2013–14 | 1D | **11** | 38 | 12 | 9 | 17 | 39 | 46 | **45** | 16-finaal |  |
| 2014–15 | 1D | **9** | 38 | 14 | 8 | 16 | 42 | 48 | **50** | Veerandfinaal |  |
| 2015–16 | 1D | **8** | 38 | 12 | 12 | 14 | 38 | 35 | **48** | 16-finaal |  |
| 2016–17 | 1D | **11** | 38 | 12 | 10 | 16 | 49 | 55 | **46** | 16-finaal |  |
| 2017–18 | 1D | **20** | 38 | 5 | 5 | 28 | 24 | 61 | **20** | 16-finaal | *Langeti esiliigasse* |
| 2018–19 | 2D | **3** | 44 | 21 | 11 | 12 | 53 | 36 | **17** | 2. ring |  |

### Euroopas

| Hooaeg | Võistlus | Ring | Vastane | Esimene kohtumine | Teine kohtumine | Kokku |
| --- | --- | --- | --- | --- | --- | --- |
| 2002 | UEFA Intertoto karikavõistlused | Kolmas ring | Belgia Gent | **3**:0 | 1:**1** | **4**:1 |
| Poolfinaal | Holland Willem II | **2**:1 | 0:**1** | **3**:1 |
| Finaal | Hispaania Villarreal | 0:**1** | **1**:1 | **2**:1 |
| 2002–03 | UEFA karikas | Esimene ring | Bosnia ja Hertsegoviina Željezničar | 0:0 | **1**:0 | **1**:0 |
| Teine ring | Poola Wronki Amica | **2**:1 | 1:**2** | **4**:2 |
| Kolmas ring | Inglismaa Leeds United | 0:0 | 1:**2** | **2**:1 |
| Neljas ring | Kreeka Ateena AEK | 0:0 | 0:**1** | **1**:0 |
| Veerandfinaal | Portugal Boavista | **1**:0 | 1:0 | **1**:1 (p) |
| 2012–13 | UEFA Meistrite Liiga | Üleminekumäng | Kreeka Panathinaikos | **2**:0 | 0:0 | **2**:0 |
| C-alagrupp | Venemaa Zenit | **3**:0 | 2:2 | **Esimene koht** |
| Belgia Anderlecht | 0:**3** | 2:2 |
| Itaalia Milan | **1**:0 | 1:1 |
| Kaheksandikfinaal | Portugal Porto | 1:**0** | **2**:0 | **2**:1 |
| Veerandfinaal | Saksamaa Dortmundi Borussia | **0**:0 | 3:**2** | 3:**2** |

### Läbi aegede

La Liga asutati aastal 1929:

* **37** hooaega Primera Divisiónis
* **35** hooaega Segunda Divisiónis
* **4** hooaega Segunda División B-s
* **11** hooaega Tercera Divisiónis

Kuulsamad mängijad
------------------

*Vaata ka: Kategooria:Málaga CF mängijad*

* Argentina Willy Caballero
* Argentina Javier Saviola
* Argentina Martín Demichelis
* Argentina Ariel Zárate
* Brasiilia Júlio Baptista
* Kamerun Carlos Kameni
* Prantsusmaa Jérémy Toulalan
* Holland Joris Mathijsen
* Holland Ruud van Nistelrooij
* Paraguay Roque Santa Cruz
* Portugal Duda
* Portugal Eliseu
* Hispaania Apoño
* Hispaania Fernando Hierro
* Hispaania Santi Cazorla
* Hispaania Esteban Vigo
* Hispaania Jesús Gámez
* Hispaania Joaquín
* Hispaania Juanito
* Hispaania Isco
* Hispaania Nacho Monreal
* Hispaania Ignacio Camacho
* Hispaania Francisco Rufete
* Hispaania Salva Ballesta
* Hispaania Sandro
* Hispaania Fernando Sanz
* Hispaania Vicente Valcarce
* Hispaania Albert Luque
* Hispaania Manuel Velázquez
* Hispaania Sergio Sánchez
* Uruguay Sebastián Fernández
* Venezuela Salomón Rondón

Peatreenerid
------------

* Hispaania Manuel Olivares (1941–43)
* Hispaania Francisco Bru (1941–43)
* Hispaania Ricardo Zamora (1949–51)
* Prantsusmaa Argentina Helenio Herrera (1952)
* Hispaania Sabino Barinaga (1961–63)
* Hispaania José María Zárraga (1964)
* Hispaania Domènec Balmanya (1964–65)
* Hispaania Luis Miró (1965–66)
* Brasiilia Otto Bumbel (1967–69)
* Hispaania José María Zárraga (1969)
* Ungari Jenő Kálmár (1970–72)
* Prantsusmaa Marcel Domingo (1972–74)
* Jugoslaavia Milorad Pavić (1975–77)
* Brasiilia Otto Bumbel (1977–78)
* Argentina Sebastián Viberti (1978–80)
* Ungari Jenő Kálmár (1978–80)
* Maroko Abdallah Ben Barek (1980–81)
* Hispaania Antonio Benítez (1. juuli 1981 – 14. oktoober 1985)
* Hispaania Antonio Benítez (11. märts 1986 – 30. juuni 1987)
* Ungari Ladislao Kubala (1987–88)
* Hispaania Luis Costa (1988–89)
* Hispaania Antonio Benítez (1988–90)
* Maroko Abdallah Ben Barek (1990–91)
* Argentina Ricardo Albis (1994)
* Hispaania Antonio Benítez (1994–95)
* Hispaania Pepe Cayuela (1996)
* Argentina Ricardo Albis (1997)
* Hispaania Ismael Díaz (1997–98)
* Hispaania Joaquín Peiró (1. juuli 1998 – 16. juuni 2003)
* Hispaania Juande Ramos (1. juuli 2003 – 14. juuni 2004)
* Hispaania Gregorio Manzano (2004–05)
* Hispaania Antonio Tapia (12. jaanuar 2005 – 30. jaanuar 2006)
* Hispaania Manolo Hierro (2006)
* Hispaania Marcos (2006)
* Hispaania Juan Muñiz (2006–08)
* Hispaania Antonio Tapia (1. juuli 2008 – 30. juuni 2009)
* Hispaania Juan Muñiz (2009–10)
* Portugal Jesualdo Ferreira (2010)
* Hispaania Rafa Gil *(ajutine)* (2010)
* Tšiili Manuel Pellegrini (5. oktoober 2010 – 23. juuni 2013)
* Saksamaa Bernd Schuster (12. juuni 2013 – 16. mai 2014)
* Hispaania Javi Gracia (1. juuli 2014 – 24. mai 2016)
* Hispaania Juande Ramos (27. mai 2016 – 27. detsember 2016)
* Uruguay Marcelo Romero (28. detsember 2016 – 6. märts 2017)
* Hispaania Míchel (7. märts 2017 – 13. jaanuar 2018)
* Hispaania José González (13. jaanuar 2018 – 20. juuni 2018)
* Hispaania Juan Muñiz (20. juuni 2018 – 14. aprill 2019)
* Hispaania Víctor Sánchez (15. aprill 2019 – praeguseni)

Vaata ka
--------

* Atlético Malagueño
* CD Málaga
* Trofeo Costa del Sol
* Jalgpall Hispaanias

Viited
------

1. ↑  "La Rosaleda Stadium". Málaga CF. 24. mai 2013.
2. 1 2  Urdiales, Antonio Fernando. "Historia del Fútbol en Málaga - Los primeros clubs". *futbol.antoniourdiales.es*. Vaadatud 25. november 2017.
3. 1 2  Urdiales, Antonio Fernando. "Historia del Fútbol en Málaga - El Málaga F.C." *futbol.antoniourdiales.es*. Vaadatud 25. november 2017.
4. 1 2  Urdiales, Antonio Fernando. "Historia del Fútbol en Málaga - El C.D. Malacitano". *futbol.antoniourdiales.es*. Vaadatud 25. november 2017.
5. ↑  "La Rosaleda viaja en el tiempo a 1941". *Málaga - Web Oficial* (hispaania). Vaadatud 25. november 2017.
6. ↑  "Historia | Málaga - Web Oficial". *Historia | Málaga - Web Oficial* (hispaania). Vaadatud 12. oktoober 2019.
7. 1 2 3  Urdiales, Antonio Fernando Urdiales. "Historia del Fútbol en Málaga - El C.D. Málaga II". *futbol.antoniourdiales.es*. Vaadatud 25. november 2017.
8. ↑  Prados Roa, Luis. "La goleada del Málaga al Real Madrid". *abc* (hispaania).
9. ↑  Relaño, Alfredo (31. juuli 2016). "Asesinato del presidente del Málaga (1971)". *AS.com* (hispaania).
10. ↑  "Historial Años 70s (Atlético Malagueño)". *AREFEpedia*. Originaali arhiivikoopia seisuga 22. märts 2016.
11. ↑  Urdiales, Antonio Fernando. "Historia del Fútbol en Málaga - C.D. Málaga - 1972". *futbol.antoniourdiales.es*.
12. ↑  Urdiales, Antonio Fernando. "Historia del Fútbol en Málaga - C.D. Málaga - 1974". *futbol.antoniourdiales.es*.
13. ↑  Puga, Manuel. "Fallece Deusto, único 'Zamora' del CD Málaga". *La opinion de Malaga*. Originaali arhiivikoopia seisuga 9. detsember 2019.
14. ↑  "Historia | Málaga - Web Oficial". *Historia | Málaga - Web Oficial* (hispaania). Vaadatud 12. oktoober 2019.
15. 1 2  "Historia de Málaga CF; Temporada 2002/2003". Málaga official web site. Vaadatud 13. aprill 2013.
16. ↑  "Jeque compra Málaga". Málaga official web site. Vaadatud 13. aprill 2013.[*alaline kõdulink*]
17. ↑  "El Jeque destituye a Jesualdo Ferreira". As.com. 2. november 2010.
18. ↑  "Manuel Pellegrini nuevo entrenador del Málaga Club de Fútbol". Málaga official web site. 4. november 2010. Originaali arhiivikoopia seisuga 8. november 2010.
19. ↑  "Alta a Asenjo, Demichelis, Camacho y Julio Baptista". As.com. 28. detsember 2010.
20. ↑  "Málaga bate registro histórico de cinco victorias seguidas". *La Opinión de Málaga*. 15. mai 2011.
21. ↑  mai 2011/remontada-fulminante-20110518.html "Remontada fulminante del Málaga". *Malagacf.diariosur.es*. Diario Sur. Vaadatud 18. mai 2011. `{{cite web}}`: kontrolli parameetri `|url=` väärtust (juhend)[*alaline kõdulink*]
22. ↑  "Fiebre por el Málaga". *Malagacf.diariosur.es*. Diario Sur. 24. mai 2011.
23. ↑  "Responsables de la Unesco visitan la Rosaleda". *Malagacf.diariosur.es*. Diario Sur. 6. juuni 2011.
24. ↑  "Baño de multitudes en La Rosaleda". *Malagacf.diariosur.es*. Diario Sur. 7. juuli 2011.
25. ↑  "Toulalan es presentado por el Málaga ante unos ocho mil aficionados presentes". *Andaluciadeportes.com*. 9. juuli 2011. Originaali arhiivikoopia seisuga 5. oktoober 2021. Vaadatud 23. oktoobril 2019.
26. ↑  "El Málaga ficha a Cazorla por 21 millones de euros". *As.com*. 26. juuni 2011.
27. ↑  "Málaga se clasifica a la Champions y el Villarreal desciende en la Liga española".[*alaline kõdulink*]
28. ↑  "Arhiivikoopia". Originaali arhiivikoopia seisuga 4. juuli 2017. Vaadatud 23. oktoobril 2019.`{{netiviide}}`: CS1 hooldus: arhiivikoopia kasutusel pealkirjana (link)
29. ↑
30. ↑  "La UEFA castiga al Málaga por sus deudas". *The Daily Telegraph*. 21. detsember 2012.
31. ↑  "Real Madrid announce Isco signing". Goal.com. 26. juuni 2013. Vaadatud 22. aprill 2014.
32. ↑  "Official: Toulalan signs for Monaco". Goal.com. 15. aprill 2014. Vaadatud 22. aprill 2014.
33. ↑  "BBC Sport – Malaga name Bernd Schuster as Manuel Pellegrini's replacement". Bbc.co.uk. 14. juuni 2013. Vaadatud 22. aprill 2014.
34. ↑  Suárez, César (30. juuni 2019). "Víctor Sánchez del Amo seguirá al frente del banquillo del Málaga". *Marca* (hispaania). Vaadatud 1. juuli 2019.
35. ↑  . `{{cite web}}`: puuduv või tühi pealkiri: `|title=` (juhend)

Välislingid
-----------

|  |  |
| --- | --- |
|  | Pildid, videod ja helifailid Commonsis: **Málaga CF** |

* Ametlik koduleht

| * v
* r
Málaga CF mängijad  –  Segunda División |
| --- |
| 

* 1 Munir
* 3 D. González
* 4 Hernández
* 5 Lombán
* 6 Boulahroud
* 7 Juankar
* 8 Adrián (c)
* 9 Sadiku
* 10 L. González
* 11 Santos
* 12 Cifu
* 14 Rolón
* 15 Villanueva
* 16 Juanpi
* 20 Keko
* 22 Pacheco
* 24 Benkhemassa
* 27 Hugo
* 28 Ismael
* 30 Ramón
* 31 Hicham
* 33 Jaime
* 34 Muñoz
* 35 Bare
* 36 Kellyan
* 37 Gonzalo
* 38 Antoñín
* 39 I. Rodríguez
* 40 Mula
* 41 J. Rodríguez
* Treener: Víctor

 |